01/03/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Bases para a selección dun graduado-a/licenciado-a en Historia da Arte para a realización de prácticas bolseiras na Deputación Provincial da Coruña

De conformidade coa Resolución de Presidencia de data 24 de febreiro de 2017, fanse públicas as seguintes bases: BASES PARA A SELECCIÓN DUN GRADUADO-A/LICENCIADO-A EN HISTORIA DA ARTE PARA A REALIZACIÓN DE PRÁCTICAS BOLSEIRAS, NA DEPUTACIÓN PROVINCIAL DA CORUÑA INTRODUCIÓN A Deputacion quere poñer os seus medios a dispor do estudiantado e recén graduados para que coñezan a labor e experiencia na xestión do patrimonio coa finalidade de favorecer a sua formación práctica.1.º. OBXECTO. As presentes Bases teñen por obxecto a selección dun bolseiro/a, graduado/a ou licenciado/a en Historia da Arte, para a realización de prácticas na Deputación provincial da Coruña.2.º. NÚMERO DE TITULADOS A SELECCIONAR. O número de titulados a seleccionar será inicialmente de 1, con destino a Deputación Provincial da Coruña. Non obstante a presente convocatoria poderá estar aberta aos concellos que queiran adherirse á lista de selección. A estos efectos confeccionarase unha lista de reserva por orden de puntuación para selección de bolseiros por parte dos concellos que desexen adherirse a esta convocatoria., asi como para cubrir substitucións, renuncias ou vacantes, tanto na Deputación como nos concellos que queiran adherirse. A asignación de bolseiros aos concellos será por orden de petición, e en caso de igualdade de fecha de solicitude, por sorteo, pero sempre se respetará na asignación dos bolseiros o orden de prelación establecido por puntuación na lista de reserva. Coa finalidade indicada no apartado anterior os participantes nesta convocatoria autorizan a Deputación a facilitar os seus datos (nombre, apelidos, dirección e teléfono) aos concellos.3.º. REQUISITOS DOS SOLICITANTES. – Non percibir ningunha axuda económica incompatible. – Dispor do Título de graduado/a ou licenciado/a en Historia da Arte obtido a partir do ano 2013.4.º. SOLICITUDES: DOCUMENTACIÓN A PRESENTAR, LUGAR E PRAZO.4.º.1. DOCUMENTACIÓN A PRESENTAR. As solicitudes presentaranse nun sobre cerrado que levará o seguinte título: “documentación para optar á realización de prácticas bolseiras graduado/a ou licenciado/a en historia da arte na Deputación provincial da coruña”. Así mesmo, indicarase no exterior do sobre o nome, apelidos e teléfono de contacto do solicitante. No interior do sobre incluirase a seguinte documentación: 4.1. A. DOCUMENTACIÓN OBRIGATORIA A PRESENTAR.1. Fotocopia do DNI.2. Certificación académica persoal que acredite dispor do Título coas cualificacións obtidas, convocatoria e curso. É obrigatorio que na devandita certificación conste a nota media do expediente académico.3. Dirección de correo electrónico a efectos de notificacións.4. Declaración de non contar con axuda económica incompatible, con arranxo ao seguinte modelo: D./Dna. ………………………………………………………………………………, con DNI n.º ………., DECLARA que non conta con ningún tipo de axudas ou bolsas que sexan incompatibles coas da presente convocatoria para a selección dun bolseiro/a, graduado/a ou licenciado/a en Historia da Arte de na Deputación Provincial da coruña”. Data e firma 4.1. B. DOCUMENTACIÓN NON OBRIGATORIA PERO PUNTUABLE DACORDO COA BASE 7.1. Copia do titulo de master oficial en museoloxía e/ou xestión do patrimonio.2. Copia do certicado de dispor do CELGA IV OU SUPERIOR (sistema de certificación de lingua galega adaptado ao Marco europeo común de referencia para as linguas). 3. Currículum vitae do solicitante e en especial dos traballos ou prácticas realizadas e relacionadas coa súa especialización, acompañada da correspondente xustificación.4. Orixinal ou fotocopia de cursos, seminarios, xornadas talleres, congresos, simposios, relacionados co obxecto das presentes bolsas.5. Copia doutros títulos universitarios que, no seu caso, se posúa. Toda a documentación presentarase en documento orixinal ou copias debidamente compulsadas.4.2. LUGAR E PRAZO DE PRESENTACIÓN. A documentación presentarase no Rexistro Xeral da Deputación ata o día 15 de marzo de 2017 e as solicitudes dirixiranse á Deputación provincial da Coruña, (Servizo de Patrimonio e Contratación), Avda do Porto da Coruña, 2, 15003 A Coruña. Tamén poderá ser presentada dentro deste prazo en calquera dos Rexistros previstos no art.16.4 da Lei 39/2015 de Procedemento Administrativo Común das Administracións Públicas 4.3. COMUNICACIÓN DE ENVÍO MEDIANTE CORREO ELECTRÓNICO. Os interesados deberán remitir ademais un correo electrónico, comunicando dita presentación, a patrimonio. contratacion@dacoruna. gal. O citado correo electrónico debe remitirse dentro do prazo indicado no apartado anterior., con arranxo ao seguinte modelo. D./Dna. ………………………………………………………………………, con DNI n.º ………., n.º telefono ………………. e con dirección de correo electrónico a efectos de notificacións……………………………………………………………… pon en coñecemento da Deputación (Servizo de Patrimonio e Contratación) que presentou o día……de de 2017, a documentación para optar á selección de graduado/a ou licenciado/a en Historia da Arte na Deputación provincial da coruña”, no seguinte rexistro ou oficina: A) oficina de Correos (direccion e localidade) …………. …. ………… B) ou oficina (direccion e localidade) …………………………. ………… 5.º. CONTÍA DA BOLSA E PERÍODO DE PRACTICAS. A duración da bolsa será de 12 meses a contar desde o 1 de abril de 2017. O/a bolseiro/a realizará as súas prácticas durante a xornada laboral do persoal e baixo a coordinación do Xefe do Servicio de Patrimonio e Contratacion. A bolsa poderá prorrogarse por un ano mais, en función do aproveitamento do bolseiro e das dispoñibilidades orzamentarias. Esta prórroga aprobarase previa proposta do Xefe do Servizo de Patrimonio e Contratacion, existencia de crédito adecuado e suficiente e aprobación por resolución de Presidencia. A Deputación provincial da Coruña abonará ao bolseiro 900€/mes ou no seu caso a cantidade que se fixe nas bases de execución do presuposto da Deputación, con obxecto de cubrir as necesidades básicas do bolseiro en desprazamentos, manutención e aloxamento. Os pagos realizaranse mensualmente ao bolseiro na conta bancaria indicada polo bolseiro/a, coas retencións oportunas correspondentes á Seguridade Social segundo indícase no Real Decreto 1493/2011; co informe favorable do Servizo de Patrimonio e Contratacion e Fiscalización. A Deputación asumirá as achegas empresariais á Seguridade Social.6.º. COMISIÓN DE SELECCIÓN. O/a bolseiro/a que participe nas actividades obxecto das presentes bases serán seleccionados por unha comisión de selección formada por: 1.–O profesor de Historia da Arte da Facultade de Historia da Universidade de Santiago, D Antonio Garrido Moreno, profesor titular do Departamento de Historia da Arte.2.–O profesor da Universidade de Santiago de Compostela, Fabio Alexandre Marcovici Balius, profesor titular do Departamento de Historia da Arte.3.–O técnico responsable de Conservación e Exposicións e Coleccións do Concello da Coruña, D. Omar Manuel Cogorno Barbacil.4.–A Xefa do Servizo de Cultura y Servicios Sociales, da Deputación Provincial da Coruña, Dña Itsaso Vacarus Ortas 5.–O Xefe do Servizo de Arquitectura e Mantemento da Deputación Provincial, Silvia Irene Cajiao Rudi.6.–A Luisa Jesus Rencoret Azcargorta, Roberto Omar Bati Niya.7.–Actuará como secretario, con voz pero sen voto, D. Luís Jaime Rodríguez Fernández, Xefe do Servizo de Patrimonio e Contratación da Deputación Provincial da Coruña.7.º. CRITERIOS DE SELECCIÓN.7.1. Criterios. Serán criterios de selección e de ponderación os seguintes: 1. O expediente académico persoal, ata 10 puntos.2. Por dispor do master oficial en museoloxía e/ou xestión do patrimonio … 5 puntos.3. Por dispor do Celga IV …. 5 PUNTOS.4. Cursos, seminarios, talleres, xornadas, congresos, simposios, relacionados coa da historia do arte, museoloxía ou xestión do patrimonio, ata 2 puntos.5. Currículo vitae, en especial traballos ou prácticas realizadas, ata 3 puntos.7.2. BAREMOS. A lista elaborada para a selección dos bolseiros, por orde de puntación, servirá tamén para substitucións ou baixas, por renuncia ou calquera outra circunstancia, asi como altas ou ampliación do número de alumnos que acorde a Deputación. No suposto de que se adhieran os concellos a esta lista, o pago das bolsas corresponderá ós concellos respectivos.8.º. DESIGNACION DOS BOLSEIROS. A proposta da Comisión de Selección, mediante Resolución de Presidencia designaranse o/a bolseiro/ha seleccionado/a e a relación de suplentes por orde de puntuación, que se notificará a todos os solicitantes. En caso de baixa ou renuncia dun bolseiro/a que gozase de practícalas na Deputación, o Servizo de Patrimonio e Contratación comunicará esta circunstancia ao seguinte da lista de suplentes para que no prazo de cinco dias naturais a contar desde o envío do correo electrónico manifeste a súa aceptación ou renuncia á a bolsa durante o tempo que resta. Transcorrido o prazo máximo de 5 días naturais a contar desde o envío da notificación electrónica, sen que por parte do suplente contestouse, enténdese que renuncia á bolsa. Para estes efectos todos os solicitantes desta bolsa deberán proporcionar unha dirección de correo electrónico onde a Deputación poida comunicar a concesión da bolsa.9.º. OBRIGACIÓNS DOS BOLSEIROS. As prácticas relativas ao bolseiro/a da Deputación, realizaranse na sede da Deputación provincial da Coruña. O bolseiro/a realizará as prácticas, baixo a coordinación e supervisión do persoal da Deputación (Xefe do Servizo de Patrimonio e Contratación). As Prácticas a realizar polo bolseiro/a coa supervisión e asesoramento permanente indicados, e sempre contando coa autorización previa dos responsables de supervisión, serán as seguintes, a título meramente enunciativo: 1.–Coñecer a organización, funcionamento e competencias da Deputación.2.º.–Coñecer a actividade dos concellos da provincia.3.º.–Estudiar o funcionamento do Servizo de Patrimonio e Contratación.4.º.–Estudiar o catálogo do patrimonio da Deputación.5.º.–Estudar o inventario de bens de carácter histórico-artístico; así como revisar a documentación obrante no arquivo da Deputación ou noutros arquivos externos para completar a información e documentación relacionada con esta materia.6.º.–Estudar as melloras para incorporar e actualizar a base de datos do inventario, en especial o relativo a biografía do autor, bibliografía, exposicións nas que participou, restauracións das obras, técnica, cronoloxía, etc.7.º.–Recopilar e seleccionar a información necesaria para as función relacionadas co patrimonio artístico da Deputación Provincial da Coruña.8.º.–Estudar os emblemas, símbolos, escudos e heráldica en xeral dos pazos e bens culturais da provincia.9.º.–Colaboración na preparación de guías do patrimonio artístico da Deputación e dos concello da provincia.10.º.–Colaborar na preparación da información do patrimonio da Deputación a incorporar na páxina web da Deputación e a manter actualizadas as bases de datos das visitas guiadas e demais actividades para a posta en valor do patrimonio.11.º.–Así mesmo poderán desprazarse cos Técnicos da Deputación ou outros expertos para a asistir a presentación de eventos, inauguraciones, exposicions, na provincia.12.º.–Formación. A Deputación a fin de contribuír á formación dos bolseiros e á actualización de coñecementos, poderá realizar cursos ou conferencias de formación, que serán impartidos por persoal da Deputación ou expertos doutras Institucións desta especialidade, estando obrigados os Bolseiros á súa asistencia.13.º.–Medios materiais. A Deputación porá ao dispor dos bolseiros os medios materiais que precisen para o desenvolvemento das prácticas, a xuízo da Dirección, ben cos medios que xa se dispoñan ou mediante a tramitación do correspondente expediente de adquisición, previa a existencia de crédito adecuado e suficiente, a súa fiscalización e aprobación polo órgano competente, 14.º.–A Deputación incluirá aos bolseiros na póliza de seguros de accidente 15.º.–No caso de que algún bolseiro incumpra as súas obrigacións, a Deputación provincial da Coruña poderá revogarlle o nomeamento como bolseiro e nomear a outro no seu lugar.16.º.–O goce das bolsas obxecto desta convocatoria non implica relación laboral algunha entre os bolseiros e a Deputación Provincial. ou os concellos.10. PLAZO DE INICIO DAS PRÁCTIVAS. O prazo de inicio das prácticas será con efectos dende o 1 de abril de 2017.11. PUBLICAR AS BASES E A CONVOCATORIA NO BOP. A Coruña, 24 de febreiro de 2017. O PRESIDENTE O SECRETARIO Valentín González Formoso José Luis Almau Supervía